শেয়ারবাজারে পতন থামছে না
শেয়ারবাজারে টানা দরপতন চলছে। বুধবারও ঢাকা স্টক এক্সচেঞ্জে (ডিএসই) বেশিরভাগ কোম্পানির শেয়ারের দাম কমেছে। ফলে দিনশেষে ডিএসইর সূচক কমেছে ১০ পয়েন্ট। কমছে লেনদেন। সংশ্লিষ্টরা বলছেন, বিনিয়োগকারীদের আস্থা সংকটে বাজারে এভাবে পতন হচ্ছে।





বাজার বিশ্লেষণে দেখা গেছে- ডিএসইতে বুধবার ৩৯৫টি কোম্পানির ১৫ কোটি ৭৮ লাখ শেয়ার লেনদেন হয়েছে। যার মোট মূল্য ৪৮২ কোটি ৫৩ লাখ টাকা। এরমধ্যে দাম বেড়েছে ১০৬টি কোম্পানির শেয়ারের, কমেছে ২২২টি এবং অপরিবর্তিত রয়েছে ৬৭টি কোম্পানির শেয়ারের দাম। ডিএসইর ব্রড সূচক আগের দিনের চেয়ে ১০ কমে ৫ হাজার ৭৬৩ পয়েন্টে নেমে এসেছে। ডিএস-৩০ মূল্যসূচক ৫ পয়েন্ট কমে ২ হাজার ৭ পয়েন্টে নেমে এসেছে। ডিএসই শরীয়াহ সূচক ১ পয়েন্ট কমে ১ হাজার ২৬২ পয়েন্টে নেমে এসেছে। ডিএসইর বাজারমূলধন আগের দিনের চেয়ে বেড়ে ৭ লাখ ৯ হাজার কোটি টাকায় উন্নীত হয়েছে।




শীর্ষ দশ কোম্পানি : বুধবার ডিএসইতে যে সব প্রতিষ্ঠানের শেয়ার বেশি লেনদেন হয়েছে সেগুলো হলো- এশিয়াটিক ল্যাবরেটরিজ, তৌফিকা ফুড অ্যান্ড লাভেলো,  গোল্ডেন সন্স, ফুওয়াং ফুড, ফু-ওয়াং সিরামিক, বেস্ট হোল্ডিংস, আলিফ ইন্ডাষ্ট্রিজ, সিটি জেনারেল ইন্স্যুরেন্স, শাইনপুকুর সিরামিকস এবং প্যারামাউন্ট টেক্সটাইলস। ডিএসইতে বুধবার যে সব প্রতিষ্ঠানের শেয়ারের দাম বেশি বেড়েছে সেগুলো হলো- কপারটেক ইন্ডাষ্ট্রিজ, এসইএমএল লেকচার মিউচুয়াল ফান্ড, একমি ফার্মা, বিডি থাইফুড, তৌফিকা ফুড অ্যান্ড লাভেলো, আমরা নেটওয়ার্ক, আলহাজ— টেক্সটাইল, ইফাদ অটোস এবং পূবালী ব্যাংক। অন্যদিকে যে সব প্রতিষ্ঠানের শেয়ারের দাম বেশি কমেছে সেগুলো হলো- এলআর গ্লোবাল মিউচুয়াল ফান্ড-১, নিউলাইন ক্লোথিং, প্রাইম ফাস্ট আইসিবি মিউচুয়াল ফান্ড, কর্ণফুলি ইন্স্যুরেন্স, গ্রীণ ডেল্টা মিউচুয়াল ফান্ড, মেঘনা ইন্স্যুরেন্স,আমান কটন ফাইবার, পিপলস ইন্স্যুরেন্স, এমবিএল প্রথম মিউচুয়াল ফান্ড এবং  ফুওয়াং ফুড।

শেয়ারবাজারে টানা দরপতন চলছে। বুধবারও ঢাকা স্টক এক্সচেঞ্জে (ডিএসই) বেশিরভাগ কোম্পানির শেয়ারের দাম কমেছে। ফলে দিনশেষে ডিএসইর সূচক কমেছে ১০ পয়েন্ট। কমছে লেনদেন। সংশ্লিষ্টরা বলছেন, বিনিয়োগকারীদের আস্থা সংকটে বাজারে এভাবে পতন হচ্ছে।